2012 KHT/1-1

### A NÓGRÁD MEGYEI CSILLAGÁSZATI ALAPÍTVÁNY

2012. december 27-i kuratóriumi ülésén elfogadott

**2012-évi**

### KÖZHASZNÚSÁGI TEVÉKENYSÉGÉNEK ÉRTÉKELÉSE

Az Alapítvány 2012-ben is maradéktalanul eleget tett alapító okiratában meghatározott feladatainak. Egész évben folyamatosan biztosítottuk a Gedőcz-tetői Csillagvizsgáló valamint a Szilváskő-pusztai Természettudományi Táborhely működését.

Kuratóriumunk tagjai képviselték alapítványunkat mindazokon az önkormányzati és civil szervezetek fórumain, rendezvényein, amelyekre meghívást kapott.

A csillagászati tagság iránt érdeklődőket a Magyar Csillagászati Egyesülethez irányítottuk.

 Az év folyamán a csillagvizsgáló programjait mindig az aktuális csillagászati és űrkutatási eseményekhez igazítottuk. Előadásainkon, kiállításainkon megemlékeztünk az évfordulós csillagászati és űrkutatási személyekről, eseményekről.

Az elmúlt évben két csillagászati távcsövet is adományoztunk Bogácsra. Ennek eredményeként jól működő észlelőcsoport jött létre. Ebben az évben három észlelőhelyet jelöltünk ki, illetve hoztunk létre. Több alkalommal tartottunk távcsöves bemutatót a strandfürdő területén.

A csillagvizsgáló könyvtára ebben az évben jóformán csak az előfizetett kiadványokkal bővült. Web-lapunkat az év folyamán több mint négyezren tekintették meg.

A kuratórium tagjai, valamint csillagászati objektumaink vezetői, és személyzete továbbra is anyagi ellenszolgáltatás nélkül önként vállalt munkában végezték feladataikat.

2012-ben is, hasonlóan az előző évhez minden felesleges kiadást igyekeztünk elkerülni. A 2012 évi induló tőkénk (a 2011 év maradványa) 152 982,- Ft volt. Bevételeink a következőképpen alakultak: SZJA 1%: 47 545,- Ft; Banki kamat: 30,- Ft; Szervezetek, különfélék adományai: 78 000,- Ft. Bevételeink összesen 125 575,- Ft. A 2012-es évben összesen 278 557,- Ft-ból gazdálkodhattunk.

Kiadásaink a következőképpen alakultak: Dologi kiadások: (objektumaink működési költségeire) 114 233,- Ft, könyvtári kiadások: 23 300,- Ft. Összes kiadásunk 2012-ben 137 533,- Ft volt. Ebből az SZJA 2011 évi 1%-át (20 430,- Ft,) érintő kiadások: a csillagvizsgáló biztosítási díja (17 448,- Ft) valamint bankszámla vezetési díjunk 2012. I-II. havi fedezésére használtuk fel (3 080,- Ft). Év végi záró értékeink: Bank betét: 31 995,- Ft, Kézi pénztár: 109 029,- Ft, vagyis év végi egyenlegünk 141 024,- Ft volt, mely 11 958,- Ft csökkenést jelez az előző év zárásához képest. Alapítványunk amortizált eszközállomány értéke az év végén 4 946 508,- Ft. Az alapítvány év végi teljes vagyona 5 087 532,- Ft volt. Eszközállományunk amortizációs értékcsökkenése: 100 142,- Ft volt. Az év folyamán minden számlát kifizettünk, tartozásaink nincsenek. Mindezeket figyelembe véve eredményes évet zártunk.

Alapítványunk köszönetet mond a 2012-ben nyújtottszolgáltatásaikért a Nádasdi Elektro Biztonságtechnikai Kft-nek csillagászati objektumaink őrző és védelmi rendszerének biztosításáért és folyamatos karbantartásáért. Az Acélgyár és Környéke Polgárőr Egyesületnek objektumaink őrzése és védelme, a csillagvizsgálót látogató csoportok útvonal biztosítása, rendezvényeink biztosítása, kiállítási anyagok őrzése terén kifejtett tevékenységéért. Az Starjan Távközlési és Informatikai Kft-nek az internet használatért. Takács Sándornak a Szilváskő-pusztai táborhely használatáért, valamint Mihalik Szilárdnak web-lapunk karbantartásáért.

Köszönetünket fejezzük ki mindazoknak, akik 1%-os felajánlássukkal támogatták alapítványunkat 2012-ben. A felajánlott 1%-kokból 47 545,- Ft-ot kaptunk. A kapott összeget a hagyományainknak megfelelően használjuk fel, és a rendelkezéseknek megfelelően hozzuk nyilvánosságra.

Kmf.

Nm. Cs. Al. Kuratóriuma